open-index/open-wikipedia-markdown huggingface dataset:
Mbuži Majis

**Mbuži Majis** () – miestas vidurio–pietų Kongo Demokratinėje Respublikoje, prie Sankuru upės. Rytų Kasajaus provincijos administracinis centras. Transporto mazgas (keliai į Kanangą, Lubumbašį, Bukavu, oro uostas). Mbuži Majis yra svarbus deimantų gavybos centras. Maisto pramonė.

## Istorija

Gyvenvietė pradėjo kurtis 1913 m., *Societé Minière de Bakwanga* pradėjus kasti deimantus. Miestas vadintas ***Bakvanga*** (*Bakwanga*). 1960 m. miestas tapo separatistinės Pietų Kasajaus valstybės sostine. 1962 m. Bakvanga grąžinta Kongo kontrolėn, tapo Rytų Kasajaus administraciniu centru. 1966 m. miestas pervadintas į Mbuži Majį.

## Sportas
* SM Sanga Balende – futbolo klubas;
* AS Bantous – futbolo klubas;
* Stade Kashala Bonzola – stadionas, kurio talpa 15 tūkst. žiūrovų.

## Šaltiniai
Ilebas

**Ilebas** () – miestas Kongo Demokratinės Respublikos centrinėje dalyje, Kasajaus provincijoje, prie Kasajaus upės. Svarbus transporto mazgas – geležinkelis į Lubumbašį, upinis uostas prie Kasajaus upės (aukščiausia laivais pasiekiama vieta). Per Ilebą į Matadį išvežamos iš Šabos rūdynų atgabentos vario ir kobalto rūdos. Maisto pramonė.

## Istorija

Ilebas įkurtas XVII a., o XIX a. buvo vienas svarbiausių Kasajaus regiono miestų. 1901 m. belgai miestą pervadino ***Port Frankiu*** (*Port-Francqui*). Jis ypač išaugo nutiesus geležinkelį. 1935 m. pradėta tilto per Kasajų statyba, bet tiltas sugriuvo ir nebuvo atstatytas. 1966 m. grąžintas Ilebo pavadinimas.

## Šaltiniai
Bandundu

**Bandundu** () – miestas Kongo Demokratinės Respublikos vakarinėje dalyje, 260 km į šiaurės rytus nuo Kinšasos, Kvango upės pakrantėje, netoli Kvilu–Kvango bei Kvango–Kasajaus santakų. Kvilu provincijos administracinis centras. Yra oro uostas, upių uostas, keliai į Kinšasą ir Kikvitą. Prekybinis centras.

## Istorija
Kolonijiniais laikais miestas vadintas ***Baningviliu*** (*Banningville*).

## Miestų partnerystė
*  Atertas, Belgija

## Galerija

File:Bandundu Centre.jpg|Kelias miesto centre
File:Marché de Bandundu.jpg|Turgus
File:Bandundu clothing market.jpg|Drabužių turgus
File:Rivière Kwilu à Bandundu.jpg|Kvilu upė
File:Au bord de la rivère Kwilu à Bandundu.jpg|Kvilu upė


## Šaltiniai
Kindu

**Kindu** () – miestas Kongo Demokratinės Respublikos rytinėje dalyje, prie Lualabos upės, ~400 km į vakarus nuo Bukavu. Maniemos provincijos administracinis centras. Yra oro uostas, upių uostas, geležinkelio linija į Kabalą, keliai į Kalemiję, Kisanganį. Prekybinis centras.

## Istorija

XIX a. Kindu buvo prekybos auksu, dramblio kaulu, vergais centras. Kolonijiniais metais vadintas ***Kindu-Port Empenu*** (*Kindu Port-Empain*). 

Mobutu laikais miestas buvo Šiaurės Kivu subregiono sostine.

## Sportas
* AS Maniema Union – futbolo klubas;
* JKK stadionas arba Stade Joseph Kabila Kabange – namų arena, kuri talpina 15 tūkst. žiūrovų.

## Išnašos
Krūmokšnis

**Krūmokšnis** – sumedėjęs, žemas, dažniausiai visžalis augalas, kuris užauga nuo 5 cm iki 60 cm aukščio ar kiek aukštesni. Dažnai tai neilgaamžiai augalai, bet pasitaiko gyvenančių iki 50 metų (Šilinis viržis). Daugelis jų dauginasi požeminiais, šliaužiančiais ūgliais, šakniastiebiais, sėklomis. Paplitę vidutinių platumų klimato zonų pušūnų miškuose, tundroje. Krūmokšniai taip pat gana dažni Lietuvos miškuose, ypač paplitę pušūnų medžių dominuojamuose miškuose. Daug erikinių šeimos augalų rūšių priskirtini prie krūmokšnių. Vietinių Lietuvos krūmokšnių sąrašas:
* Siauralapė balžuva
* Durpyninis bereinis
* Bruknė
* Tyrulinė erika
* Gailis
* Mėlynė
* Miltinė meškauogė
* Paprastoji spanguolė
* Vaivoras 
* Juodoji varnauogė
* Šilinis viržis
Vakarų laivų gamykla

**AB „Vakarų laivų gamykla”** – įmonių grupė, jungianti 23 skirtingų specializacijų kompanijas.

## Istorija

Bendrovės ištakos siekia 1966 m., kai pietinėje Klaipėdos uosto dalyje pradėta statyti specializuota žuvies pramonės didelio tonažo laivų remonto įmonė, skirta išaugusiam Lietuvos laivynui remontuoti. Pagal projektą tai turėjo būti pati didžiausia ir moderniausia įmonė šiaurės-vakarų regione, bei stambiausia Klaipėdoje – 50 ha teritorijos, 3 km krantinių, gamybiniai cechai – 100 tūkst. m², 10 000 darbuotojų.

1969 m. kovo 1 d. laikoma Vakarų laivų remonto įmonės ir jos teisių perėmėjos AB „Vakarų laivų gamykla“ oficialia veiklos pradžios diena. Tų pačių metų liepos 18 d. dokas remontui pakėlė pirmąjį laivą.

1975 m. įmonėje jau dirbo 2600 žmonių, buvo pradėtas antras įmonės cechų statybos etapas. Vakarų laivų remonto įmonėje buvo remontuojami traleriai – refrižeratoriai, plaukiojančios bazės ir kiti žvejybos laivai.

1998 m. įmonę privatizavo Norvegijos įmonių grupė „Western Invest AS“. Tais pačiais metais įmonė pradėjo laivų statybos verslą. Tačiau norvegams neįvykdžius savo finansinių įsipareigojimų, 2001 m. kompanijos, kuri tuo metu vadinosi AB „Vakarų laivų remontas“, kontrolinį akcijų paketą 95,78 proc. įsigijo Estijos koncernas „BLRT Grupp”.

## Vadovai
* Arnoldas Šileika

## Išnašos
Pijus Petrukaitis

**Pijus Petrukaitis** (1917 m. vasario 24 d. Jurbarke – 1958 m. rugsėjo 22 d. Kaune) – Lietuvos poetas.

## Biografija
Prasidėjus sovietinei okupacijai, 1940 m. liepos-rugpjūčio mėn. Lietuvos liaudies kariuomenės politinis vadovas, 1941 m. gegužės-birželio mėn. Vilniaus radijo stoties viršininkas. Nuo 1942 m. 16-osios lietuviškosios divizijos būrio vadas, divizijos ryšių viršininko padėjėjas. Nuo 1947 m. dirbo Jurbarke, Raseiniuose, Šiauliuose, Panevėžyje. 1953 m. spalio 1 d. – 1955 m. liepos 16 d. Panevėžio miesto DŽDT Vykdomojo komiteto pirmininkas, vėliau šias pareigas užėmė žmona Genovaitė Petrukaitienė (nuo 1955 m. rugsėjo 21 d. iki 1959 m. kovo mėn.).

Pirmieji kūriniai paskelbti prieškario kairiojoje spaudoje. Karo meto eilėraščiuose kėlė daugiausia sovietinio patriotizmo, kareiviškos kasdienybės motyvus. Periodikoje skelbti eilėraščiai surinkti po mirties išleistoje knygoje „Tranšėjų vingiuose“ (1966 m.).

## Bibliografija
* Tranšėjų vingiuose: eilėraščiai. – Vilnius: Vaga, 1966. – 94 p.: iliustr.

## Šaltiniai
Bukavu

**Bukavu** () – miestas Kongo Demokratinės Respublikos rytuose, Kivu ežero pakrantėje, į vakarus nuo Ruandos miesto Šangugu (atskirtas Ruzizi upės). Pietų Kivu provincijos sostinė. Yra laivybinis uostas, oro uostas, keliai į Gomą, Kisanganį, Bužumbūrą, Uvirą. Maisto, tekstilės, chemijos pramonė, statybinių medžiagų gamyba. Laivų remontas. Verčiamasi žvejyba. Netoli miesto yra Kahuzi-Bjegos nacionalinis parkas.

## Istorija

Gyvenvietė belgų oficialiai įkurta 1901 m. ir pavadinta ***Kostermanviliu*** (*Costermansville*). Miestas buvo Kivu provincijos sostine, populiaria europiečių poilsiaviete.

1966 m. Kostermanvilis pervadintas į Bukavu.

Ruandos genocido metu į miestą suplūdo hutų pabėgėliai, vėliau čia įsiplieskė karai, vyko grubūs žmogaus teisių pažeidimai. 2025 m. miestą užėmė Ruandos remiami M23 sukilėliai.

## Sportas
* FC Étoile du Kivu – futbolo klubas;
* Stade de la Concorde – stadiono talpa 16 tūkst. žiūrovų.

## Šaltiniai
Likasis

**Likasis** () – miestas Kongo Demokratinės Respublikos pietuose, Aukštutinės Katangos provincijoje, į šiaurės vakarus nuo Lubumbašio. Geležinkelio stotis prie Lubumbašio–Ilebo linijos. Likasis yra svarbus kalnakasybos centras Vario juostoje (Šabos kalnakasybos srityje). Kasama ir apdirbama vario ir kobalto rūda. Chemijos, statybinių medžiagų gamybos pramonė.

## Istorija

1943 m. Likasio gyvenvietei suteiktas miesto statusas, ji pervadinta į ***Žadovilį*** (*Jadotville*). 

1966 m. grąžintas senasis pavadinimas.

## Sportas
* US Panda B52 – futbolo klubas;
* Kikulos stadionas () – stadionas, kurio talpa 5 tūkst. žiūrovų.

## Šaltiniai
Robert Harris

**Robert Denis Harris** (g. 1957 m. kovo 7 d.) – anglų romanistas. Baigė Kembridžo universitetą. Dirbo BBC laidų „Newsnight“ ir „Panorama“ reporteriu, taip pat buvo „Observer“ politikos apžvalgininkas, „Sunday Times“ ir „Daily Telegraph“ žurnalistas.

## Pasiekimai
* 2003 m. pelnė britų žiniasklaidos Metų žurnalisto vardą.

## Knygos
* *Faterlandas* (1992)
* *Enigma* (1995)
* *Archangelas* (1999)
* *Pompėja* (2003)
* *Imperium* (2006)
* *Vaiduoklis* (2007)
* *Baimės indeksas* (2011)
Kalinuvka (reikšmės)

**Kalinuvka** () vadinamos gyvenvietės:

## Lenkija
* Kalinuvka (Bielsko apskritis);
* Kalinuvka (Sokulkos apskritis).

## Lietuva
* Kalinuvka Anykščių rajone.

## Kitos reikšmės
* Kalinovka (reikšmės)
Ostruvekas (reikšmės)

**Ostruveku** () vadinamos šios Lenkijos gyvenvietės:

* Palenkės vaivadijoje:
** Ostruvekas (Bielsko apskritis);
** Ostruvekas (Sokulkos valsčius);
** Ostruvekas (Suchovolos valsčius);
** Ostruvekas (Šudzialovo valsčius).
* Mazovijos vaivadijoje:
** Ostruvekas (Palenkės Sokoluvo apskritis).
Palenkės Belsko geležinkelio stotis

**Palenkės Belsko geležinkelio stotis** () – geležinkelio stotis Bielsko mieste, šiaurės rytų Lenkijoje, Palenkės vaivadijoje, Bielsko apskrityje. Per stotį eina Čeremcha-Balstogė geležinkelio linija. Nuo stoties iki Levkų geležinkelio stoties yra 3,6 km ir iki Raisko geležinkelio stotelės yra 8,1 km.


Bielsk train station.jpg|Stotis iki I pasaulinio karo


## Nuorodos

* Aprašymas apie stotį (lenk.)
Levkų geležinkelio stotis

**Levkų geležinkelio stotis** () – geležinkelio stotis Levkų kaime, šiaurės rytų Lenkijoje, Palenkės vaivadijoje, Bielsko apskrityje, Bielsko valsčiuje. Per stotį eina Čeremcha-Balstogė geležinkelio linija ir Levkai–Bialovieža Tovarova geležinkelio linija. *Čeremcha-Balstogė geležinkelio linijoje* nuo stoties iki Bielsk Podlasko geležinkelio stoties yra 3,6 km. *Levkai–Bialovieža Tovarova geležinkelio linijoje* iki Orlankos geležinkelio stotelės yra 9,2 km.

## Čeremcha-Balstogė geležinkelio linija

## Levkai–Bialovieža Tovarova geležinkelio linija

## Nuorodos
* Aprašymas apie stotį (lenk.)
Grabarka (reikšmės)

**Grabarka** Lenkijoje vadinama:

* Upė:
** Grabarka (upė);
* Gyvenvietės:
** Grabarka (Mileičicės valsčius);
** Grabarka (Nužeco Stacjos valsčius);
** Grabarka (Liublino vaivadija).
Strablos geležinkelio stotis

**Strablos geležinkelio stotis** () – geležinkelio stotis Strablos kaime, šiaurės rytų Lenkijoje, Palenkės vaivadijoje, Bielsko apskrityje, Vyškų valsčiuje. Per stotį eina Čeremcha-Balstogė geležinkelio linija. Nuo stoties iki Raisko geležinkelio stotelės yra 8,5 km ir iki Zimnochų geležinkelio stotelės yra 6,5 km.


Podlaskie - Wyszki - Strabla - stacja kolejowa - poczekalnia - front;bok.JPG
Podlaskie - Wyszki - Strabla - stacja kolejowa - perony01 - v-NNW.JPG
Podlaskie - Wyszki - Strabla - stacja kolejowa - perony04 - v-NNW.JPG
Podlaskie - Wyszki - Strabla - stacja kolejowa - perony05 - v-NNW.JPG


## Nuorodos
* Aprašymas apie stotį (lenk.)
Bogušė (reikšmės)

**Boguše** () vadinamos šios Lenkijos gyvenvietės:

* Bogušė (Bielsko apskritis);
* Bogušė (Sokulkos apskritis).
Dolubovo Šv. Apaštalų Petro ir Povilo parapija

**Dolubovo Šv. Apaštalų Petro ir Povilo parapija** () – parapija įkurta XV a. amžiuje. Parapija priklauso Drohičino vyskupijai, Bransko dekanatui. 1901-1904 m. pastatyta parapijos bažnyčia.

## Nuorodos

* Aprašymas apie parapiją (lenk.).
Anusinas (reikšmės)

**Anusinu** () vadinamos šios Lenkijos gyvenvietės:

* Anusinas (Nužeco Stacjos valsčius);
* Anusinas (Semiatičės valsčius).
Goma

**Goma** () – miestas Kongo Demokratinės Respublikos rytuose, Kivu ežero pakrantėje, į vakarus nuo Ruandos miesto Gisenjo, 13 km į pietus nuo Niragongo ugnikalnio. Šiaurės Kivu provincijos administracinis centras. Yra laivybinis uostas, oro uostas, keliai į Kigalį, Bukavu, Buniją. Netoli Gomos yra į UNESCO pasaulio paveldo sąrašą įtrauktas Virungos nacionalinis parkas.

## Istorija

Ruandos genocido metu į Gomą suplūdo daug hutų pabėgėlių. Vėliau miestas tapo vienu svarbiausių pirmojo Kongo karo ir antrojo Kongo karo centrų. Pasibaigus karams ginkluoti konfliktai mieste ir jo apylinkėse nesiliovė.

2002 m. Niragongo ugnikalnio išsivežimas nuniokojo didelę dalį miesto, žuvo per 100 žmonių, o beveik visa rytinė Gomos dalis, įskaitant pusę oro uosto nusileidimo tako, buvo užlieta lavos.

2021 m. gegužę, išsiveržus ugnikalniui, pradėta miesto evakuacija. 2025 m. miestą užėmė Ruandos remiami M23 sukilėliai.

## Sportas
* AS Dauphins Noirs – futbolo klubas;
* Stade de l'Unité – futbolo stadionas, kurio talpa 10 tūkst. žiūrovų.

## Šaltiniai
Laivyno okeaninis vilkikas

**Laivyno okeaninis vilkikas** () – didelius nuotolius vandenyne galintys įveikti vilkikai, užtikrinantys Kariniame jūrų laivyne buksyravimo tarnybą. Paprastai gali buksyruoti net tokius laivus kaip linijiniai laivai (). Į jų įgulas įtraukus narų komandas okeaniniai vilkikai padeda iškelti nuskendusius laivus ar orlaivius. Aprūpinti specialia įranga gali užsiimti ir povandeninių laivų gelbėjimo darbais.

Dabar JAV Karinių jūrų pervežimų junginys turi 4 laivyno okeaninius vilkikus – USNS „Catawba“ (T-ATF-168), USNS „Navajo“ (T-ATF-169), USNS „Sioux“ (T-ATF-171) ir USNS „Apache“ (T-ATF-172).

## Nuorodos
* Service Support
Paulavičai

**Paulavičais** (arba **''Pavlovičias**) vadinamos gyvenvietės:

## Baltarusija
* Mogiliavo srityje:
** agromiestelis Kirausko rajone;
** kaimas Kruhlajės rajone.

## Lenkija
* Pavlovičės (Semiatyčės);
* Pavlovičės (Sokulka).

## Nuorodos
* 
*
Mačkovičės Šv. Kirilo ir Metodijaus cerkvė

**Mačkovičės Šv. Kirilo ir Metodijaus cerkvė** () – cerkvė, esanti Mačkovičės kaime. Cerkvė priklauso Mielniko Mergelės Marijos Gimimo parapijai. Cerkvė pastatyta 1995 metais.


Vaizdas:Maćkowicze cerkiew Cyryla i Metodego 10.07.2009 p.jpg
Vaizdas:Maćkowicze cerkiew Cyryla i Metodego01.jpg


## Nuorodos

* Cerkvės aprašas ir nuotraukos (lenk.).
Šventelė (upė)

**Šventelė – Dėmė** – mažas upelis rytų Lietuvoje, Švenčionių rajone; Žeimenos kairysis intakas. Atstumas nuo jos žiočių – 65,6 km. Baseino plotas 8,1 ha. Turi keletą bevardžių intakų, kiti – Rudelė (kairysis intakas) ir Šaminė (dešinys intakas). Teka pro Švento ir Telio ežerus. Prie jos įsikūrę Trebučių, Želabų, Senos Pašaminės, Vitalinos, bei Borovkos kaimai.

Upėvardis Šventelė kildinamas nuo žodžio *šventas*, o Dėmė – nuo *dėmė* („sutepta, suteršta vieta“).

## Nuorodos
* Šventelė – Dėmė per maps.lt žemėlapį
Sirgėla

**Sirgėla** – mažas upelis rytų Lietuvoje, Švenčionių rajone, Švenčionėlių apylinkėse. Žeimenos dešinys intakas. Atstumas nuo žiočių – 66,7 km. Labanoro girioje teka pro Versminį, Kampuočio, Sirgėlio ežerus. Netoli Sirgėlos ištakų į Žeimeną, yra įsikūręs Jusių kaimas.

Upėvardžio kilmė neaiški, galimai asmenvardinės kilmės (iš **Sirgėla, -as*).

## Nuorodos
* Sirgėla per maps.lt žemėlapį
Luknelė

**Luknelė** (aukštupyje **Baltelė**) – nedidelis upelis rytų Lietuvoje, Švenčionių rajone, Labanoro girioje – Žeimenos dešinysis intakas.

Luknelės ištakos ir aukštupis Labanoro seniūnijoje, vidurupyje teka Labanoro ir Kaltanėnų seniūnijų riba, jos pietų lanke, trumpu Kaltanėnų – Švenčionėlių seniūnijų ribos ruožu ir toliau jos žemupyje ir prieš žiotis – Kaltanėnų seniūnijos pietiniu pakraščiu.

Išteka iš Balto ežero pietvakarinės dalies (apie 4 km į rytus nuo Labanoro) ir teka pro Pastovėlio, Indrajų, Luknelio ežerus. Toliau, jau žemupyje (apie 2 km iki Luknelės žiočių) į ją iš dešinės įteka jos intakas – Paluknos upelis. Į Žeimeną Luknelė įteka prie Luknos kaimo. Iš čia atstumas iki Žeimenos žiočių – 70,9 km.

Luknelės aukštupio atkarpa tarp Balto ir Luknelio ežerų kartais vadinama – **Baltele**.

Jos aukštupyje yra Pažemio kraštovaizdžio draustinis, toliau apimant visa Luknelio ežerą ir beveik iki pat šio upelio žiočių yra Luknelės hidrografinis draustinis, o žiotys patenka į Žeimenos ichtiologinio draustinio ribas. Į vakarus (*apie 500 m*) nuo upelio vidurupio yra Girutiškio gamtinis rezervatas. Visa ši teritorija (*išskyrus [[Žeimenos ichtiologinis draustinis|Žeimenos ichtiologinį draustinį]]*) yra viena iš Labanoro regioninio parko sudedamųjų dalių.

Luknelės aukštupyje prie Luknelio ežero yra Paluknos kaimas, jos žemupyje maždaug 120 m nuo jos į pietus yra Juodynėlio viensėdis, bei prie jos žiočių Luknos kaimas.

## Etimologija

Upėvardis kildinamas nuo žodžių *luknas* („kurio ragai eina į šalis“), *lukniuoti* („liumpėti, būti klampiam“). Bendresnė šaknies *lukn-* reikšmė galėjo būti „lenkti, linkti“ iš to – „klimpti, glebti“ (plg.  „lankstus“, *lukt* „lėpti, glebti“).

## Nuorodos
* Luknelė per maps.lt žemėlapį
* Labanoro regioninio parko svetainė  ir žemėlapis
Liedelė (upė)

**Liedelė** – nedidelis upelis rytų Lietuvoje, Švenčionių rajone - Kaltanėnų seniūnijos teritorijoje. Teka per Labanoro girios miškus. Liedelės ištakos prasideda Antaliedės kaimo vakariniam pakraštyje ir maždaug 500 m atstumu (jeigu tiesia linija) nuo Liedžio ežero šiaurės vakarinių krantų. Jos vaga darydama lanką patekėjusi maždaug 850 m įteka į Liedžio ežero šiaurės vakarinį krantą. O išteka iš jo pietrytinio kranto ir trečdalį savo tėkmės teka pietryčių kryptimi. Netoli, kiek piečiau nuo jos esančio Keročio ežero, upelio vaga pasisukdama daro lanką šiaurės kryptimi ir du trečdalius likusios tėkmės, vingiuodama įteka į Gilūto ežero pietinį krantą. Netoli Liedelės upelio žiočių, maždaug 150 m atstumu į vakarus nuo jos kairiojo kranto yra Liedelės kaimas.

## Nuorodos
* Liedelės upelis per maps.lt žemėlapį
Osinkai (reikšmės)

**Osinkais** () vadinamos šios Lenkijos gyvenvietės:

* Osinkai (Semiatičės apskritis);
* Osinkai (Suvalkų apskritis).
Tartakas (reikšmės)

**Tartaku** vadinama:

* Gyvenvietės Lenkijoje ():
** Tartakas (Semiatičės apskritis);
** Tartakas (Sokulkos apskritis);
** Tartakas (Suvalkų apskritis);
** Tartakas (Augustavo apskritis).
* Gyvenvietė Latvijoje ():
** Tartakas.
* Gyvenvietė Lietuvoje:
** () buvęs Tartoko (Šalčininkų rajonas) kaimo lenkiškas pavadinimas.
* Upė Latvijoje ():
** Tartakas (upė) – Dubnos dešinys intakas.

## Taip pat skaitykite

* Tartokas (reikšmės).
Palukna

**Palukna** – nedidelis upelis rytų Lietuvoje, Švenčionių rajone. Teka Labanoro girioje - Labanoro, Švenčionėlių ir Kaltanėnų seniūnijų pakraščiais. Palukna prasideda kiek tolėliau nuo Juodynėlio ežero šiaurės rytinių prieigų ir vingiuota vaga teka šiaurės rytų kryptimi, kur įteka į Luknelę. Turi vieną bevardį dešinį intaką, kuris išteka iš Siaurio ežero. Šalia upelio yra Juodynėlio viensėdis (9 km nuo Švenčionėlių).

## Nuorodos
* Paluknos upelis per maps.lt žemėlapį
Greitasis kovinio tiekimo laivas

**Greitasis kovinio tiekimo laivas** () – stambiausias JAV Karinio jūrų laivyno kovinio tiekimo laivų tipas, naudojamas kaip degalų tanklaivis, amunicijos ir kitų atsargų tiekimo laivas. Visi dabar naudojami greitieji kovinio tiekimo laivai priskirti Karinių jūrų pervežimų junginiui. Korpuso numerio simbolis AOE. Šių laivų greitis ir ginkluotė leidžia jiems veikti su lėktuvnešių kovinių grupių laivais. Greitieji kovinio tiekimo laivai gauna naftos produktus, amuniciją ir kitas atsargas iš tolimojo tiekimo laivų ir po to paskirsto juos lėktuvnešių kovinės grupės laivams. Tai sumažina aptarnaujamų laivų pažeidžiamumą, nes laivai trumpiau būna susijungę, kol perpumpuoja ir/ar perkrauna atsargas. 

JAV turėjo keturis *Sacramento* klasės greituosius kovinio tiekimo laivus, kurių pilnoji talpa buvo 53 000 tonų ir kurie turėjo po du sraigtasparnius *Boeing Vertol CH-46 Sea Knight*. *Sacramento* klasės laivai buvo išbraukti iš laivų sąrašo 2005 m. 

## Nuorodos
* Combat Logistics Force
Skarifikacija (reikšmės)

Žodis ***skarifikacija*** gali reikšti:

* skarifikacija – specialus randų ir/ar ornamentų, piešinių iš randų sudarymas žmogaus odoje.
* skarifikacija – sėklų daigumo didinimas mechaniškai braižant sėklų luobeles,
* skarifikacija – vejos paviršiaus mechaninis apdorojimas.
* skarifikacija – odos perrėžimas skiepijant ar imant kraujo mėginį.
Danas Pozniakas

**Danas Pozniakas** (1939 m. spalio 19 d. Tolčake – 2005 m. vasario 4 d. Vilniuje) – boksininkas, bokso treneris, pirmasis Lietuvos olimpinis čempionas.

## Biografija
Gimė Lenkijoje, netoli Balstogės. Po karo Pozniakų šeima persikėlė į Baltarusiją, o apie 1950 m. atvyko į Vilnių. Bokso treniruotes pradėjo lankyti 14 metų, 1958 m. pirmą kartą tapo Lietuvos čempionu. 

1960 m. baigė Vilniaus radiotechnikos karo mokyklą.
1960–1966 m. tarnavo sovietinėje armijoje. 

1970 m. baigė boksininko karjerą.

Nuo 1974 m. tarptautinės (AIBA) kategorijos bokso teisėjas. 1983–1988 m. treniravo Seišelių salų boksininkus. 1991–1994 m. pirmasis Lietuvos bokso federacijos (LBF) prezidentas. Palaidotas Antakalnio kapinėse.

Nuo 2005 m. kasmet vyksta tarptautiniai Dano Pozniako jaunimo (iki 18 m.) bokso turnyrai.

## Pasiekimai
* Laimėjo 203 kovas iš 217
* 1958 m., 1962–1964 m. Lietuvos bokso čempionas
* 1962 m., 1965 m., 1967–1968 m. SSRS bokso čempionas
* 1965 m., 1967 m., 1969 m. Europos bokso čempionas
* 1968 m. olimpinis čempionas 

## Įvertinimas
* 1965 m. SSRS nusipelnęs sporto meistras
* 1968 m. laikraščio „Sportas“ skaitytojų išrinktas geriausiu Lietuvos sportininku
* 1969 m. Darbo raudonosios vėliavos ordinas
* 1994 m. DLK Gedimino ordino 1-ojo laipsnio medalis 
* 1995 m. LBF pripažintas geriausiu Lietuvos boksininku per pastaruosius 50 metų
* 2000 m. DLK Gedimino 4 laipsnio ordinas 
* 2005 m. Sausio 13-osios atminimo medalis 

## Šaltiniai
Birutė Šakickienė

**Birutė Šakickienė** (g. 1968 m. lapkričio 26 d.) – Lietuvos irkluotoja, olimpinė medalininkė. Trakų internatinės sporto mokyklos auklėtinė.

## Pasiekimai
*1996 m. - Olimpinės žaidynės, W1x - 14 vieta.
*2000 m. - Olimpinės žaidynės, W2x - .
*2002 m. - Pasaulio čempionatas, W2x - 7 vieta.

## Šaltiniai
Lokio rinktinė

**Lokio rinktinė** – ginkluotas Lietuvos partizanų junginys, 1944−1958 m. kovojęs su sovietų okupaciniu režimu šiaurės rytų Lietuvoje. Priklausė Vytauto apygardai.

## Istorija
Lokio rinktinę Antazavės miškuose 1944 m. gruodžio 15 d. subūrė Lietuvos kariuomenės kapitonas Afanasijus Kazanas su sūnumi Mykolu.

1945 m. rugsėjo 28 d. įvyko kautynes Raudinės miške, Zarasų apskrityje, buvo sužeistas rinktinės vadas A. Streikus-Tamošiukas, pasibaigus šoviniams, jis susisprogdino. Po to vadu tapo A. Keberža-Preibys, Kartelis.

Lokio rinktinės organizacinio skyriaus viršininku buvo Vincas Araminas–Šermukšnis, kuris žuvo 1949 m. lapkričio 6 d. Šiliniškių miške su broliu Petru Araminu ir partizanu Kaziu Blaževičiumi.

Lokio rinktinės vadu tris mėnesius išbuvo Steponas Grumbinas–Audra, kurį 1948 m. kovo 19 d. suėmė Baltelės kaime ir iki 1955 m. rudens kalino Norilsko ir Taišeto lageriuose. Steponas Grumbinas mirė 2000 m. balandžio 10 d. Gineitiškio kaime.

Suėmus Lokio rinktinės vadą S. Grumbiną, rinktinės vadu 1948 m. kovo 24 d. buvo paskirtas Pranas Račinskas−Žaibas, kuris žuvo 1951 m. sausio 25 d. kautynėse Minčios girioje, prie Utenykščio ežero.

1948 m. gruodžio 16 d. Lokio rinktinės vadas Pr. Račinskas paskyrė Balį Vaičėną–Liubartą–Pavasarį rinktinės Spaudos − švietimo skyriaus viršininku, partizanų laikraščio „Sutemų keleivis“ (leistas 1947−1949 m.) redaktoriumi. 1950 m. rudenį jis tapo Lokio rinktinės organizacinio skyriaus viršininku, Vytauto apygardos ir Rytų Lietuvos srities vado pavaduotoju. Balys Vaičėnas žuvo 1951 m. balandžio 11 d. Strazdų kaime, Jono Čibiro sodyboje.

Nuo 1949–1950 m. žiemos Lokio rinktinės veikimo teritorija buvo laikomi Ignalinos, Dūkšto, Rimšės ir Daugėliškio valsčiai.

Pagal vienus šaltinius rinktinė sunaikinta 1952 m. rugpjūtį, pagal kitus nustojo egzistuoti 1958 m. iš jos veiklos pasitraukus paskutiniams kovotojams Juozui bei Izidoriui Streikams bei Petrui Pošiui-Gediminui.

## Vadai

## Literatūra
* „Sutemų keleiviai“ (2012 m.). Knygoje pateikiami originalūs dokumentai, dienoraščių ir fotografijų rinkys apie Lietuvos partizanų Vytauto apygardos Lokio rinktinės rezistenciją po II pasaulinio karo (1944−1958) Rytų Lietuvoje.
* „Balys Vaičėnas. Partizano sąsiuviniai. Lokio rinktinės vado dienoraštis, laiškai, manifestaciniai tekstai“ (2014 m.)

## Šaltiniai
Forli-Čezenos provincija

**Forli-Čezenos provincija** () – Italijos provincija Emilijos-Romanijos regione. Provincijos sostinė –Forli.

## Didžiausios savivaldybės
4: The Remix

***4: The Remix*** yra Amerikos R&B atlikėjos Beyoncé (EP) remiksų rinkinys. Columbia Records išleido EP skaitmeniniu būdu Balandžio 24, 2012. Rinkinį sudaro šešių dainų remiksai iš ketvirto albumo, *4*, išleistų 2011.

## išleidimas
Vasario 8, 2012, Beyonce svetainėje   buvo pranešta, kad "End Of Time" tapo penktuoju singlu iš albumo*4*. 
Beyonce surengė dainos remikso konkursą, kuris tčsėsi iki kovo 9, 2012.
Su dviem tūkstančiais dalyvaujančių konkurse, buvo sudaryta tarptautinė komisija, kuri išrinko nugalėtoją. Komisiją sudarė britų muzikantė Isabella Summers iš Florence and the Machine, olandų prodiuseris Afrojack, lenkų grupė WAWA, Niujorko didžėjus Jus-Ske ir prodiuseris Giorgio Moroder. 
Balandžio 17, nugalėtoju tapo Radzimir Debski "Jimek", kurio remiksas pateko į albumą *4: The Remix*.

## Kūriniai

## Topai

## Išleidimas

## Šaltiniai
Bjela

**Bjela** () – miestas Italijoje, Pjemonte, Bjelos provincijos sostinė. Miestas yra 80 km į šiaurės rytus nuo Turino ir 80 km į šiaurės vakarus nuo Milano.

Bjela yra Alpių papėdėje, Bo kalnyne, netoli Mukronės ir Kamino kalnų, ežerų ir šaltinių gausiame regione. Bjelos Alpes drėkina keli kalnų upokšniai: Elvas į vakarus nuo Bjelos ir Oropa su Cervu rytuose. Svarbiausi turistiniai objektai yra Bielmontės slidinėjimo kurortas, Burcinos gamtos rezervatas, Zenjos panorama. Oropos šventykla, 2003 m. įtraukta į UNESCO paveldo sąrašą, traukia piligrimus.

Bjela yra svarbus vilnos ir tekstilės centras. Netoli Cerionėje yra mažas oro uostas.

## Istorija

Pirmieji apylinkių gyventojai buvo ligūrai ir keltai. Ligūrų gentis viktimulai išplito Bjelos lygumoje ir kasė auksą netoli Elvo. Ši veikla tęsėsi iki ankstyvųjų viduramžių ir dabar apylinkėse kai kurie gyventojai turi hobį ieškoti aukso.

Miestas pirmąkart paminėtas kaip *Bugella* 826 m., kai Liudvikas I Pamaldusis, Karolio Didžiojo sūnus, padovanojo miestą Busonės grafui. 882 m. Karolis III Storasis perdavė Bjelos žemių Verčelio bažnyčiai.

X a. mieste gyveno alemanai, lombardai ir frankai, kurie pastatė pirmasias gynybines sienas. Iš lombardų laikų išliko romaninė krikštykla ir Šv. Stepono bažnyčia, kuri buvo nugriauta 1872 m., o dabar ten katedra.

1160 m. balandžio 12 d. Ugučionė, Verčelio vyskupas, suteikė daug svarbių prekybos privilegijų, gyvenantiems ant Piazzo kalvos, kad atsirastų prieglobstis bėgantiems nuo gvelfų ir gibelinų nesutarimų Verčelyje. Taip atsirado Borgo del Piazzo, graži aikštė.

Vyskupo Ugučionės pilis buvo sugriauta per maištą 1377 m., o Bjela atsidūrė Savojos dinastijos rankose.

XIV–XV a. Viskončiai ir Savojiečiai kovojo dėl Bjelos regiono. XVII a. tokia pat kova vyko tarp Prancūzijos ir Ispanijos, o Bjela buvo užimta prancūzų 1704 m. Bjelietis karys pasiaukojo, kad apgintų Turiną nuo prancūzų 1706 m. per apgultį.

1798 m. prancūzai užėmė Bjelą ir po Marengo mūšio prijungė prie Prancūzijos. Vienos kongresas grąžino miestą Savojai.

1859 m. austrai apgulė miestą, bet Giuseppe Garibaldi nutraukė apgultį. Po to miestas priklausė Novaros provincijai, o 1927 m. atiteko Verčelio provincijai. 1992 m. sukurta Bjelos provincija.

## Miestai partneriai
Miestai, su kuriais Bjela yra užmezgusi partnerystės ryšius:

*  Kirijus, Japonija
*  Arekipa, Peru
*  Tūrkoinas, Prancūzija
*  Veihajus, Kinija
*  Kaljaris, Italija

## Išnašos
Sėklų skarifikacija

**Sėklų skarifikacija** (iš  'braižau') – sėklos luobelės praardymas, naudojant mechaninį poveikį (dilinimas, įrėžimas, įpjovimas), kartais šiluminį poveikį ar chemikalus, siekiant paskatinti sėklos dygimą.
Mechaninės skarifikacijos pavyzdys būtų sėklos patrynimas švitriniu popieriumi, o cheminės – ėsdinimas sieros rūgštimi.
 
Skarifikacija dažna gamtoje, ji svarbi daugelio augalų sėklų dygimui. Jos esmė yra sėklos luobelės praardymas mechaniniais, terminiais ar mikrobiniais metodais. Gamtinė skarifikacija paskatino sukurti dirbtinę skarifikaciją kai kurioms mažai daigioms sėkloms.

Čiaparalės augalų bendrijose daugelio rūšių sėklos efektyviai dygsta patyrusios gaisrinę skarifikaciją.

## Nuorodos
Buta

**Buta** () – miestas Kongo Demokratinės Respublikos šiaurėje, prie Rubi upės. Žemutinės Uelės rajono centras. Yra oro uostas. Eina siaurasis Bumbos–Isiro geležinkelis (nebeveikiantis).

## Istorija

2005 m. Butoje kilo plaučių maro epidemija.
Jonas Kazimieras Vilčinskis

**Jonas Kazimieras Vilčinskis** (, 1806 m. vasario 26 d. Jasonyse – 1885 m. kovo 2 d. Vilniuje,  gydytojas, kolekcininkas, kultūros veikėjas, Vilniaus laikinosios archeologinės komisijos narys.

## Biografija

Gimė Jasonių dvare, kurį įkūrė jo senelis, buvęs rotmistras Antanas Vilčinskis.

1822 m. baigė gimnaziją Troškūnuose ir įstojo į Vilniaus universitetą, kur 1827 m. baigė medicinos fakultetą, nors egzaminų nelaikė dėl sveikatos būklės. Tobulinosi užsienyje – nuo 1831 m. dirbo praktikuojančiu gydytoju Varšuvoje, į Vilnių grįžo 1835 m. Čia išlaikė Vilniaus medicinos-chirurgijos akademijos egzaminus ir 1842 m. gavo gydytojo diplomą. Nuo tada dirbo gydytoju.

Kolekcionavo senovinius daiktus ir meno kūrinius. Jo iniciatyva 1843 m. restauruota Šv. Hiacinto (Jackaus) koplyčia Poguliankoje. Vėliau gavęs kolegų ir mecenatų paramą, užsiėmė „Vilniaus albumo“ (, ) leidyba.

Palaidotas Vilniaus Rasų kapinėse.

## Vilniaus albumas
Tai serija litografijų albumų, skirtų Vilniui: miesto ir apylinkių vaizdams, žymioms vietoms ir kultūros paminklams, atskiriems statiniams, istorijos ir kultūros veikėjų portretams. Albumai spausdinti Paryžiuje, R. J. Lemercier spaustuvėje 1842–1875 m. šešiais leidimais (1842 – I, 1846 – II, 1850 – III, 1875 – VI), skirtingais apimtimi ir formatu, dviem variantais – brangesnėmis spalvotomis ir pigesnėmis monochromonėmis litografijomis.

Vaizdų originalams naudota daugiau nei 350 garsių tuometinių Lietuvoje dirbusių menininkų darbų, tarp jų Albertas Žametas, Vasilijus Sadovnikovas, Mykolas Elvyras Andriolis, Martynas Zaleskis ir kiti.

Nemažą dalį albumo užėmė reprezentaciniai istorinių asmenybių portretai, taip pat garsių mokslininkų, mecenatų, Lietuvos kultūros ir visuomenės veikėjų


Vaizdas:Album Wilenskie. 1845-1875 (5552457) (cropped).jpg|Vilniaus katedra
Vaizdas:Album Wilenskie. 1845-1875 (5552347) (cropped).jpg|Vilniaus Šv. Teresės bažnyčia ir Aušros vartai
Vaizdas:Album Wilenskie. 1845-1875 (5553003) (cropped).jpg|Šv. Jonų bažnyčia
Vaizdas:MatkaBoskaOstrobramska.jpg|Aušros vartų Dievo Motinos atvaizdas
Vaizdas:JanSniadecki.jpg|Janas Sniadeckis
Vaizdas:Bonifacy Jundzill (5553233).jpg|Stanislovas Bonifacas Jundzilas
Vaizdas:Album Wilenskie. 1845-1875 (5552361) (cropped).jpg|Prancūzų armijos atsitraukimas per Rotušės aikštę 1812 m.
Vaizdas:Interior of Bernardine Church in Vilnius (5552816).jpg|Bernardinų bažnyčia
Vaizdas:Marian Chapski.jpg|Grafas Marijonas Čapskis.1857, Litografija
Vaizdas:Adolf Lafoss. Vladimir Nazimov.jpg|Generalgubernatorius Vladimiras Nazimovas. XIX a. vid., spalvota litografija.


## Nuorodos

* Album de Vilna. 1845–1875:
* A View of Vilnius from the Northwest
* Dominikonu St. in Vilnius
* Gates of Dawn St
* Governor General’s Residence, and Astronomic Observatory in Vilnius
* The French Army in the Town Hall Square
* Verkiai
* Vilnius Cathedral
* Vilnius University
Mongai

**Mongai** () – viena iš gausiausių etinių grupių Kongo Demokratinėje Respublikoje, kartu su balubais ir bakongais. Jie gyvena susitelkę Pusiaujo bei Bandundu provincijose, tarp Kongo ir Sankuru upių. Dažniausiai mongai kalba mongų kalba arba kokia nors jos atmaina. Miestuose mongai vietoje mongų kalbos gana dažnai vartoja ngalų kalbą, kuria kalba didesnis skaičius žmonių.
Nemiruvo žydų kapinės

**Nemiruvo žydų kapinės** () – žydų kapinės, įkurtos XIX a. Nemiruvo kaime. Kapinių teritorija 0,5 ha. Kapinės buvo šalia katalikų kapinių. Panaikintos 1945 m., nes buvo prie pat Lenkijos ir Tarybų Sąjungos valstybinės sienos. Paminklai buvo nugriauti.
 
## Nuorodos

* Aprašymas apie kapines (lenk.) .
Kongo baseinas

**Kongo baseinas** arba **Kongo dubuma** – tektoninė dubuma Centrinėje Afrikoje, sudaro Afrikos platformos sineklizę. Baseinas apsuptas stačiašlaičių plynaukščių ir plokščiakalnių. Įdubos skersmuo ~1000 km, būdingas aukštis – 300–500 m. Susidarė prekambro laikotarpiu, užpildyta storu nuosėdinių uolienų (smiltainio, molingų skalūnų, molio, smėlio) sluoksniu. Kristalinis pamatas vietomis yra didesniame nei 3000 m gylyje.

Kongo baseino paviršių sudaro lygumos, pakraščiuose kylančios į plynaukštes ir aukštumas. Didelę dalį teritorijos dengia Kongo džiunglės. Kongo baseinu teka Kongo upė su gausiais savo intakais.

## Šaltiniai
Radziviluvkos miškų draustinis

**Radziviluvkos miškų draustinis** () - draustinis, esantis šiaurės rytų Lenkijoje, Palenkės vaivadijoje, Semiatičės apskrityje, Melniko valsčiuje, netoli Radziviluvkos kaimo. Draustinio plotas 24,16 ha. Draustinis įkurtas 1990 metais. Draustinyje saugoma dalis išlikusios *Nužeco girios* miškų.
Kliukovas (reikšmės)

**Klukovu** () vadinamos šios Lenkijos gyvenvietės:

* Klukovas (Semiatičės apskritis);
* Klukovas (Mazovijos Vysokio apskritis).
Sekluotis

**Sekluotis** – ežeras rytų Lietuvoje, Švenčionių rajono savivaldybės, Kaltanėnų seniūnijoje, 10 km į šiaurę nuo Švenčionėlių, 1,5 km į vakarus nuo Kaltanėnų. Patenka į Aukštaitijos nacionalinio Parko teritoriją. Ežero plotas 19,8 hektaro.

Į ežero šiaurės vakarinį pakraštį įteka Kiauna, o išteka ši upė iš jo pietrytinio kranto, kuri toliau teka į Žeimeną. Ežeras priklauso Žeimenos baseinui. Ežero forma pailga (ilgis vakarų – rytų kryptimi – 0,9 km, plotis – iki 0,36 km), o jo pietryčiuose esantis palyginus didelis kyšulys tarytum ežerą dalina į dvi dalis. Altitudė 138 m. Krantai žemi, pelkėti. Ežero pietvakarinis krantas apaugęs Labanoro girios miškais (Kuklių mišku). Šiaurinis krantas apaugęs nedideliais miškeliais, netoli Kūrinių pelkė bei dirbami laukai.

Ežero pietrytiniame kampe yra įsikūręs Kuklių kaimas.

## Šaltiniai
Laskovščizna (reikšmės)

**Laskovščizna** () vadinamos šios Lenkijos gyvenvietės:

* Laskovščizna (Semiatičės apskritis);
* Laskovščizna (Sokulkos apskritis).
Olendrai (reikšmės)

**Olendrais** vadinama:

* Gyvenvietė Lietuvoje:
** Olendrai.
* Gyvenvietė Lenkijoje ():
** Olendrai (Palenkės vaivadija).
Banana

**Banana** () – miestas Kongo Demokratinės Respublikos vakaruose, Vidurinio Kongo provincijoje, Atlanto vandenyno pakrantėje, nerijoje prie Kongo upės estuarijos. Kelias į Moandą. Yra svarbus jūrų uostas, veikia naftos produktų terminalas bei naftos perdirbimo gamykla.

## Istorija

Banana įkurta XIX a., daugiausia kaip vergų prekybos uostas. 1879 m. iš čia savo ekspediciją po Kongą pradėjo Henris Mortonas Stenlis. 1885 m. Bananoje paskelbta Kongo Laisvoji Valstybė. Iki pat Kongo nepriklausomybės čia veikė Belgijos karinio laivyno bazė.
Romanuvka (reikšmės)

**Romanuvka** () vadinamos šios Lenkijos gyvenvietės:

* Romanuvka (Semiatičės apskritis);
* Romanuvka (Sokulkos apskritis);
* Romanuvka (Suvalkų apskritis).

## Nuorodos

* [Romanówka [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom IX (Poźajście – Ruksze) z 1888 r. (lenk.)].
Dannii Minogue

**Danielė Džein Minoug**, geriau žinoma kaip **Dannii Minogue** (g. 1971 m. spalio 20 d. Melburnas, Viktorija, Australija) – australų dainininkė, aktorė, televizijos asmenybė ir dizainerė.

## Diskografija
* *Love and Kisses* (1991)
* *Get Into You* (1993)
* *Girl* (1997)
* *The Singles* (1998)
* *The Remixes* (1999)
* *Neon Nights* (2003)
* *The Hits & Beyond* (2006)
* *Club Disco* (2007)
* *Unleashed* (2007)
* *The Early Years* (2008)
* *The 1995 Sessions* (2009)

## Nuorodos

* Oficiali svetainė  
* 
*
Sadjervas

**Sadjervas** () – ežeras pietryčių Estijoje, ties Jegevos ir Tartu apskričių siena, prie Tabiverės gyvenvietės, esančios apie 15 km į šiaurę nuo Tartu miesto. Tai šeštas pagal dydį šalies ežeras. Plotas 7,235 km², ilgis šiaurės vakarų–pietryčių kryptimi – 6 km, plotis – 1,84 km, kranto ilgis 19 km Yra 52,6 m aukštyje virš jūros lygio. Gausu žuvų (kuojos, ešeriai, sykai, unguriai, pūgžliai, aukšlės ir kt.) Iš ežero išteka Mudajegio upė.

1907 m. Tartu universiteto gamtininkas Nikolajus Samsonovas ant upės kranto įkūrė pirmąją Estijoje biologinę stotį.

## Šaltiniai
Upemba

**Upemba** () – ežeras Kongo Demokratinės Respublikos pietuose, Katangos provincijoje, Upembos tektoninėje įduboje (didžiausias iš joje telkšančių ežerų). Kiek toliau šiaurėje telkšo Kisalės ežeras. Pro Upembą prateka Lualabos upė. Ežeras seklus, užpelkėjęs, jame gausu plaukiojančių salų.

Upembos ežeras susidarė nusekus ir susikaidžius seniau visą įdubą užėmusiam ežerui. Aplink gausu senovinių archeologinių radimviečių. Ežeras patenka į Upembos nacionalinį parką.
Okapijų laukinės gamtos rezervatas

**Okapijų laukinės gamtos rezervatas** () – saugoma gamtos teritorija Kongo Demokratinės Respublikos šiaurės rytuose, Aukštutinės Uelės provincijoje, Iturio džiunglėse. Įsteigtas 1992 m. ir užima virš 13 tūkst. km² teritoriją.

Rezervatas apima kalnuotą Iturio regiono teritoriją, išraižytą Nepoko, Iturio ir Epulu upių. Rezervato miškuose sutinkami reti, saugomi gyvūnai – okapijos, afrikiniai drambliai, leopardai, šimpanzės, krokodilai, miškiniai afrikiniai buivolai, afrikiniai elniukai, afikiniai miškiniai drambliai, ~300 paukščių rūšių. Teritorijoje gyvena pigmėjų mbučių tauta.

1996 m. Okapijų laukinės gamtos rezervatas įtrauktas į UNESCO pasaulio paveldo sąrašą, o nuo 1997 m. yra rizikos grupėje dėl paplitusio brakonieriavimo, miškų kirtimo, nelegalių aukso kasyklų.
Garambos nacionalinis parkas

**Garambos nacionalinis parkas** () – saugoma gamtos teritorija Kongo Demokratinės Respublikos šiaurės rytuose, Rytų provincijoje, netoli Pietų Sudano sienos. Įkurtas 1938 m. ir apima 4920 km² teritoriją.

Šiaurinę parko dalį užima drėgnosios savanos, kurios pietuose pereina į retmiškius, galerinius miškus, bei Kongo džiungles. Pagrindinė parko paskirtis – labai reto šiaurinio plačialūpio raganosio porūšio natūralių buveinių apsauga. 1960 m. Garambos parke jų gyveno ~1000, tačiau 1980 m. jau buvo likę tik 12. Tais metais parkas įtrauktas į UNESCO pasaulio paveldo sąrašą, bet dėl raganosių populiacijos nykimo, 1984 m. įtrauktas į rizikos grupę. Vėliau su Zayro valdžios pagalba populiacija atkurta, sugriežtinta parko priežiūra. Tačiau 1996 m. regione prasidėję kariniai konfliktai vėl ėmė grėsti gyvūnams, Garambos nacionalinis parkas vėl įtrauktas į rizikos grupę. 2005 m. suskaičiuoti tik 4 plačialūpiai raganosiai.
Ermistu

**Ermistu** (; taip pat žinomas kaip **Testamos ežeras**) – ežeras pietryčių Estijoje, Pernu apskrityje, prie Ermistu gyvenvietės.

Plotas siekia 4,6 km²; 9-as šalyje. Giliausia yra šiaurės vakarinėje dalyje, kur gylis siekia apie 2,9 m. Yra daug salelių (13). Krantai šiek tiek kalvoti, seklūs, molingi. Gausu žuvų (karšių, lydekų, ešerių, kuojų, starkių, karpių, ungurių ir kt.) Iš ežero išteka Testamos upė.

## Šaltiniai
A. Le Coq arena

**A. Le Coq arena** (taip pat ***Lilekiulos stadionas***) – futbolo stadionas Taline, Estijoje. Be futbolo rungtynių, rengiami kiti įvairūs renginiai ir koncertai. Stadione namų rungtynes žaidžia Estijos vyrų futbolo rinktinė ir „FC Flora Tallinn“ futbolo klubas. Futbolo rungtynėms skirtų sėdimų vietų yra 9692, su galimybe padidinti iki 10 300, koncertų metu sėdimų vietų skaičius gali siekti iki 25 000. Pavadintas pagal Estijos alaus daryklą „A. Le Coq“.

Į sporto kompleksą įeina ir Sportland arena (taip pat žinoma kaip A. Le Coq Miniarena), turinti apie 500 sėdimų vietų. Joje žaidžia keletas mažesnių klubų ir „FC Flora“ dubleriai.

## Istorija

Atidarytas 2001 m. birželio 2 d. Pirmosios rungtynės sužaistos tarp Estijos ir Nyderlandų nacionalinių futbolo rinktinių, Estija pralaimėjo rezultatu 2–4.

2018 m. rugpjūčio 15 d. surengtos UEFA Supertaurės rungtynės – Madrido derbis tarp „Real“ ir „Atletico“ komandų. Ta proga rekonstruotame stadione sėdimų vietų skaičius išaugo iki 15 tūkst.

## Šaltiniai
Lady Gaga filmografija

Šiame puslapyje aprašoma amerikiečių atlikėjos Lady Gaga filmografija.

## Vaizdo klipai

### Kaip pagrindinė atlikėja

### Kaip pritariamoji atlikėja

## Video albumai

## Televizija

## Kinas

## Reklamos

## Šaltiniai
Pirita

**Pirita** () – upė šiaurinėje Estijoje. Išteka 75 m aukštyje iš Pususo telkinio, esančio apie 20 km nuo Paidės miesto, ir šalia Talino įteka į Suomijos įlanką.

Maskvoje vykusių 1980 m. vasaros olimpinių žaidynių buriavimo rungtys buvo surengtos Talino užutėkio estuarijoje. Paskiausia upės atkarpa ties buvusiu viduramžių Brigitos ordino Piritos vienuolynu paskelbta saugoma teritorija.

Didesni intakai:
* kairieji – Kuivajegis, Tuhala.

Tuhala dalinai teka požeme ir įteka į Talino mieste esantį Ulemistės ežerą, kuris yra svarbiausias geriamojo vandens rezervuaras.

## Šaltiniai
Janušas Korčakas

**Janušas Korčakas** (Janusz Korczak), tikrasis vardas Henryk Goldszmit, dar žinomas kaip Senasis daktaras (*Stary Doktor*) arba Ponas daktaras (*Pan doktor*, kartais rašoma kartu) (1878 ar 1879 m. liepos 22 d. Varšuvoje – 1942 m. rugpjūčio 5 ar 6 d. Treblinkos koncentracijos stovykloje) – gydytojas, pedagogas, rašytojas, publicistas, visuomenės veikėjas, Lenkijos kariuomenės karininkas.
Pedagogas novatorius, publikacijų apie ugdymo teoriją ir praktiką autorius. Pirmeivis, ėmęsis veiksmų ginti vaikų teisėms ir įgyventi visiškam vaikų lygiateisiškumui.

Dirbdamas vaikų prieglaudos direktoriumi, be kita ko, įkūrė vaikų draugiškąjį teismą, kuriame vaikai patys sprendė savo pateiktas bylas ir į kurį taip pat galėjo patraukti savo auklėtojus.

„Nuostabus žmogus turėjo drąsos pasitikėti vaikais ir jaunuoliais, su kuriais dirbo, net atiduoti į jų rankas drausmės dalykus ir patikėti jų sukurtiems vienetams sunkiausias užduotis, susijusias su labai didele atsakomybe.“ – taip apie Korčaką pasakė žinomas šveicarų psichologas Jeanas Piagetas, apsilankęs „Našlaičių namuose“, kuriuos įkūrė ir kuriems vadovavo J. Korčakas.

J. Korčakas įkūrė pirmą savaitraštį, leidžiamą iš vaikų atsiųstos medžiagos ir skirtą daugiausia vaikiško amžiaus skaitytojams, – „Mažoji apžvalga“.

Jis buvo ir vienas iš pirmeivių, atlikusių tyrimus vaiko vystymosi ir psichologijos bei auklėjimo diagnostikos srityje.

Lenkijos žydas, visą gyvenimą skelbė priklausąs abiem tautoms [1].

## Šaltiniai
Homo liber

**Homo liber** – Lietuvos leidykla, įkurta 1997 m. gegužės mėn. 8 d. Daugiausia leidžia humanitarinių mokslų literatūrą. Leidykla Homo liber per metus išleidžia vidutiniškai 30 pavadinimų knygų.

Leidykla yra išleidusi žinomų lietuvių autorių J. Juškaičio, A. Maldonio, V. Jasukaitytės, V. Kukulo, A. Puišytės, D. Mušinsko, A. Mikutos, A. Balbieriaus ir daugelio kitų knygas. 100-osioms Nobelio premijos laureato Česlovo Milošo (Czesław Miłosz) gimimo metinėms paminėti išleistos knygos *Laiko pameistrys*, taip pat Jerzy Illg knyga *Gražūs laikai*. Pastaruoju metu didelis dėmesys skiriamas vokiečių, norvegų literatūros vertimams.

## Šaltiniai

## Nuorodos
Leidykla „Homo liber”
Koricinų miškų draustinis

**Koricinų miškų draustinis** () - draustinis, esantis šiaurės rytų Lenkijoje, Palenkės vaivadijoje, Semiatičės apskrityje, Grodzisko valsčiuje, netoli Koricinų kaimo. Draustinio plotas 89,06 ha. Draustinis įkurtas 1975 metais. Draustinyje saugomi čia augantys skroblai ir ąžuolai.
Oikoumene

**„Oikoumene“** (iš  – „vieta, kur gyvena žmonės“) – 2012 m. išleistas Rusijos eksperimentinės muzikos grupės „Theodor Bastard“ albumas. Vasario–kovo mėnesiai atlikėjai pristatė albumą koncertuose Sankt Peterburge, Maskvoje ir Žemutiniame Naugarde.

Albumas „Oikoumene“ nuo ankstesnių grupės darbų skiriasi savo labiau akustiniu, egzotišku skambesiu, panaudotu etninių instrumentų gausumu. Prie albumo kūrybos taip pat prisidėjo kviestiniai atlikėjai – britų etninės elektronikos grupė „Fun-Da-Mental“, zulų choras „The Mighty Zulu Nation“, indų sarodo atlikėjas Rampur Rani, afrikiečių kilmės Prancūzijos dainininkas Julien Jacob ir kiti.

Albumas įrašytas keliose studijose – Sankt Peterburge (*Дом 100 звуков, Добролет*), Anglijoje (*PMA Basement Studios* Hadersfilas ir *Unit 13*, Londonas), Paryžiuje (*Passage A Niveaux*).

Kūrėjų teigimu, albumo idėja yra apjungti įvairias pasaulio archajines tradicijas, sugrąžinti klausytoją prie gamtos, prie pirmykštės kultūros. Visos albumo dainos atliktos vokalistės Janos Vevos išgalvota kalba.

## Kūriniai
# *Takaya Mija*
# *Farias*
# *Gerda*
# *Benga*
# *Sagrabat (Diumgo) feat. Julien Jacob*
# *Oikoumene*
# *Tapachula*
# *Intifadah*
# *Clean Kron*
# *Sol De Morte*
# *Anubis*
# 'Benga (Fun-Da-Mental version) remixed by Aki Nawaz*

== Autoriai ==

* Jana Veva, Fiodoras Svoločius – dainų kūryba (kūriniai *Farias* ir *Gerda* sukurti su Kusasu ir Tarasu Frolovu, *Sagrabat (Diumgo)* su Žulienu Žakobu, *Anubis* su Stefanu Hetrichu projektui „[[Shiva in Exile]]“)
* Jana Veva – vokalas, [[bavu]]
* Fiodoras Svoločius – perkusija, [[gitara]], bosinė gitara, savos gamybos instrumentai
* Monti – klavišiniai, sempleriai
* Maksas Kostiuninas – [[bosinė gitara]]
* Kusas – mušamieji, perkusija
* Rampūras Rani – sarodas
* Dmitrijus Gorenko – [[didžeridū]]
* Vladimiras Belovas – [[violončelė]]
* Mitia Golcmanas – [[pano fleita]], [[okarina]], kiti pučiamieji
* Borisas Indrikovas – albumo apipavidalinimas

Panaudoti instrumentai: [[dafas]], [[doira]], [[dumbekas]], [[udas]], [[kalimba]], [[reko-reko]], [[kašišis]], [[ašikas]], [[tama]], [[džambėjus]], [[konga]] ir kt.

== Šaltiniai ==


== Nuorodos ==
* [http://www.youtube.com/watch?v=AEBlbD_cDzo Albumą pristatantis videoklipas]
* [http://www.youtube.com/watch?v=DpZ6sqTWKYU Daina *Takaya Mija'']
Brikai (reikšmės)

**Brikais** () vadinamos šios Lenkijos gyvenvietės:

* Brikai (Semiatičės apskritis);
* Brikai (Mazovijos Vysokio apskritis).
Kazalekjo di Renas

**Kazalekjo di Renas** () – Italijos miestas Emilijoje–Romanijoje, Bolonijos provincijoje.

Miesto pavadinimas kilęs nuo *Casaliculum* (mažų namų grupė) ir Reno upės pavadinimo. Čia buvo rasta neolito ir etruskų laikų radinių. 1402 m. birželio 26 d. įvyko Kazalekjo mūšis, kuriame Viskončių Milanas nugalėjo Boloniją su Florencija. Kazalekjo di Reną smarkiai subombardavo per Antrąjį pasaulinį karą.

## Miestai partneriai
*  Papa, Vengrija
*  Romenvilis, Prancūzija
*  Trenčynas, Slovakija
Novi Nužeco geležinkelio stotelė

**Novi Nužeco geležinkelio stotelė** () – geležinkelio stotelė Nužeco kaime, šiaurės rytų Lenkijoje, Palenkės vaivadijoje, Semiatičės apskrityje, Nužeco Stacjos valsčiuje. Per stotelę eina Sedlcos-Siemianuvka geležinkelio linija. Nuo stotelės iki Nužeco geležinkelio stoties yra 6,5 km ir iki Borovikų geležinkelio stotelės yra 2,7 km.

## Nuorodos
* Aprašymas apie stotelę (lenk.).
Nužeco geležinkelio stotis

**Nužeco geležinkelio stotis** () – geležinkelio stotis Nužec Stacjos kaime, šiaurės rytų Lenkijoje, Palenkės vaivadijoje, Semiatičės apskrityje, Nužeco Stacjos valsčiuje. Per stotį eina Sedlcos-Siemianuvka geležinkelio linija. Nuo stoties iki Sičės geležinkelio stotelės yra 7,1 km ir iki Novi Nužeco geležinkelio stotelės yra 6,5 km.

## Nuorodos
* Aprašymas apie stotį (lenk.).
Kukavka

**Kukavka** () – nedidelė upė, šaltinis šiaurės rytų Lenkijoje, Palenkės vaivadijoje. Dešinysis Nužeco upės intakas. Teka Drohičino aukštumoje, priklauso Vakarinio Bugo upės baseinui. Šalia upės yra Pobikrų kaimas.
Pelchuvka

**Pelchuvka** () – upė šiaurės rytų Lenkijoje, Palenkės vaivadijoje. Kairysis Nužeco upės intakas. Upė teka Drohičino aukštumoje, priklauso Vakarinio Bugo upės baseinui. Upės ištakos šalia Neviarovo Sochų kaimo 180 m aukštyje virš jūros lygio. Upė įteka į Nužecą, šalia Vojtkovice Starės kaimo 106,3 m aukštyje virš jūros lygio.